„În special în cazul Băncii Transilvania vedem potențial de creștere al acțiunilor dat de: creșterea accelerată a portofoliului prin achiziții (Volksbank și mai recent Bancpost) rezultând într-o cotă de piață mai mare, dar și o alocare mai bună a resurselor de capital disponibile, potențialul de a plăti un dividend cu randament semnificativ chiar și pentru piața din România (dominată de dividende) și asta în condițiile în care banca este în creștere accelerată, profitabilitatea superioară față de a altor bănci din regiune (ROE la Septembrie 2017 de 16,7%) și un indicator preț/capital (1,3x) sub cel al mediei din regiune (care depășește 1,5x în Europa Centrală și de Est) indicând subevaluare“, spune Lucian Albulescu într-un comentariu transmis către ZF.